CELEX: 62009FO0015
Language: da
Date: 2009-07-10 00:00:00
Title: Kendelse afsagt af EU-Personaleretten (Anden Afdeling) den 10. juli  2009. # Valentina Hristova mod Kommissionen for De Europæiske Fællesskaber. # Offentligt hverv - Udvælgelsesprøve - Formaliteten. # Sag F-15/09.

PERSONALERETTENS KENDELSE 
      (Anden Afdeling)
      10. juli 2009 
      Sag F-15/09
      Valentina Hristova
      mod
      Kommissionen for De Europæiske Fællesskaber 
      »Personalesag – udvælgelsesprøve – opfyldelse af en dom – formaliteten«
      Angående: Søgsmål anlagt i henhold til artikel 236 EF og 152 EA, hvorunder Valentina Hristova har nedlagt påstand om, at Personaleretten
         fastsætter passende gennemførelsesforanstaltninger til opfyldelse af Rettens dom af 25. november 2008, Hristova mod Kommissionen
         (sag F-50/07, endnu ikke trykt i Samling af Afgørelser).
      
      Udfald: Sagen afvises. Valentina Hristova bærer sine egne omkostninger.
      
      Sammendrag
      Tjenestemænd – søgsmål – formål – pålæg til administrationen – afvisning
      (Tjenestemandsvedtægten, art. 91)
      Fællesskabernes retsinstanser kan inden for rammerne af et søgsmål, der er anlagt i henhold til vedtægtens artikel 91, ikke
         uden at gribe ind i den administrative myndigheds beføjelser, fremkomme med principielle erklæringer eller konstateringer
         eller udstede påbud til Fællesskabets institutioner. Dette princip indebærer, at påstande om, at det pålægges institutionen
         at træffe de foranstaltninger, der er nødvendige til opfyldelse af en dom, hvorved en afgørelse er annulleret, skal afvises.
      
      (jf. præmis 15)
      Henvisning til:
      Retten i Første Instans: 27. juni 1991, sag T-156/89, Valverde Mordt mod Domstolen, Sml. II, s. 407, præmis 150, 8. juni 1995,
         sag T-583/93, P mod Kommissionen, Sml. Pers. I-A, s. 137, og II, s. 433, præmis 17 og 18.
      
      Personaleretten: 12. marts 2009, sag F-4/08, Hambura mod Parlamentet, endnu ikke trykt i Samling af Afgørelser, præmis 32.